ประกาศธนาคารแห่งประเทศไทยประกาศธนาคารแห่งประเทศไทยเรื่องการอนุญาตให้ธนาคารพาณิชย์ประกอบธุรกรรมCredit Default Swaps อาศัยอำนาจตามความในมาตรา๙ ทวิ แห่งพระราชบัญญัติการธนาคารพาณิชย์ พ.ศ. ๒๕๐๕ ที่แก้ไขเพิ่มเติมแล้วธนาคารแห่งประเทศไทยอนุญาตให้ธนาคารพาณิชย์ทำธุรกรรมCredit Default Swaps โดยมีข้อกำหนดดังต่อไปนี้ข้อ๑ให้ยกเลิกประกาศธนาคารแห่งประเทศไทย เรื่องการอนุญาตให้ธนาคารพาณิชย์ประกอบธุรกรรม Credit Default Swaps ลงวันที่ ๒๘ เมษายน ๒๕๔๖ข้อ๒ ธุรกรรม CreditDefault Swaps หมายถึงการซื้อขายข้อตกลงที่รับประกันความเสี่ยงด้านเครดิตที่เกี่ยวข้องกับความสามารถในการชำระคืนของสินทรัพย์อ้างอิงที่กำหนดไว้โดยผู้ซื้อตกลงจะจ่ายเงินค่าธรรมเนียมให้แก่ผู้ขายและผู้ขายตกลงจะจ่ายเงินตามจำนวนที่ตกลงไว้เมื่อเกิด CreditEvent ขึ้นข้อ๓ ให้ธนาคารพาณิชย์ประกอบธุรกรรม CreditDefault Swaps ในฐานะผู้ซื้อเพื่อป้องกันความเสี่ยงด้านเครดิตของสินทรัพย์อ้างอิงที่อาจจะเกิดความเสียหายแก่ตนหรือในฐานะผู้ขาย Credit Default Swaps ให้แก่ลูกค้าที่มีภาระความเสี่ยงด้านเครดิตของสินทรัพย์อ้างอิงนั้นข้อ๔ การซื้อ CreditDefault Swaps ที่สินทรัพย์อ้างอิงระบุจำนวนเงินเป็นสกุลเงินตราต่างประเทศให้ทำธุรกรรมกับสถาบันการเงินที่มีใบอนุญาตประกอบธุรกิจปัจจัยชำระเงินต่างประเทศนิติบุคคลที่มีถิ่นที่อยู่นอกประเทศ สถาบันการเงินระหว่างประเทศหรือคู่สัญญาที่ธนาคารแห่งประเทศไทยจะกำหนดเพิ่มเติมข้อ๕ การซื้อ CreditDefault Swaps ที่สินทรัพย์อ้างอิงระบุจำนวนเงินเป็นสกุลเงินบาทให้ทำกับธนาคารพาณิชย์ในประเทศบริษัทเงินทุนในประเทศ และนิติบุคคลที่มีถิ่นที่อยู่นอกประเทศสถาบันการเงินระหว่างประเทศ หรือ คู่สัญญาที่ธนาคารแห่งประเทศไทยจำกำหนดเพิ่มเติมข้อ๖ การทำธุรกรรม CreditDefault Swaps กับนิติบุคคลที่มีถิ่นที่อยู่นอกประเทศหรือสถาบันการเงินระหว่างประเทศจะต้องรับชำระหรือจ่ายชำระเป็นสกุลเงินตราต่างประเทศข้อ๗ การอนุญาตตามข้อ ๒ ถึงข้อ ๖ไม่รวมถึงการทำธุรกรรม Credit Default Swaps ที่มีสินทรัพย์อ้างอิงเป็นตราสารที่นับเข้าเป็นเงินกองทุนของสถาบันการเงินผู้ขายCredit Default Swaps เองและการทำธุรกรรม Credit Default Swaps ที่มีสินทรัพย์อ้างอิงเป็นกลุ่มของสินทรัพย์เว้นแต่จะได้รับอนุญาตจากธนาคารแห่งประเทศไทยเป็นการเฉพาะกรณีข้อ๘ ธนาคารพาณิชย์ผู้ขาย CreditDefault Swaps ต้องมีการวิเคราะห์ความเสี่ยงทางด้านเครดิตของสินทรัพย์อ้างอิงและผู้ออกสินทรัพย์อ้างอิงนั้นและปฏิบัติตามพิธีการพิจารณาอนุมัติสินเชื่อโดยถี่ถ้วนพร้อมทั้งมีการจัดเก็บเอกสารหลักฐาน การสอบทานและดูแลเสมือนหนึ่งเป็นการให้สินเชื่อแก่ผู้ออกสินทรัพย์อ้างอิงโดยตรงข้อ๙ ธนาคารพาณิชย์ที่จะทำธุรกรรม CreditDefault Swaps ไม่ว่าจะเป็นผู้ซื้อหรือผู้ขายจะต้องมีความรู้ความเข้าใจในลักษณะธุรกรรมและความเสี่ยงที่เกี่ยวข้องเป็นอย่างดีต้องมีการกำหนดนโยบาย กลยุทธ์ ขั้นตอนการปฏิบัติที่เกี่ยวกับการทำธุรกรรม CreditDefault Swaps และการบริหารความเสี่ยงที่เกี่ยวข้องไว้อย่างชัดเจนและเป็นลายลักษณ์อักษรและจะต้องได้รับความเห็นชอบจากคณะกรรมการธนาคารหรือคณะผู้บริหารที่มีอำนาจหน้าที่รับผิดชอบที่เกี่ยวข้อง (ในกรณีสาขาธนาคารต่างประเทศ)รวมทั้งการเปลี่ยนแปลงนโยบายจะต้องได้รับความเห็นชอบจากคณะกรรมการธนาคารหรือ คณะผู้บริหารที่มีอำนาจหน้าที่ความรับผิดชอบที่เกี่ยวข้องก่อนทุกครั้งข้อ๑๐ ธนาคารพาณิชย์ที่จะทำธุรกรรม CreditDefault Swaps จะต้องมีบุคลากรที่มีความรู้ความสามารถในจำนวนที่เพียงพอมีระบบการควบคุมภายในและระบบการบริหารความเสี่ยงที่มีประสิทธิภาพ พร้อมที่จะรองรับการทำธุรกรรมCredit Default Swaps รวมทั้งจะต้องมีการรายงานข้อมูลต่อผู้บริหารระดับสูงและคณะกรรมการธนาคารหรือ คณะผู้บริหารที่มีอำนาจหน้าที่ความรับผิดชอบที่เกี่ยวข้องอย่างสม่ำเสมอข้อ๑๑ ธนาคารพาณิชย์ที่ทำธุรกรรม CreditDefault Swaps จะต้องดูแลให้สัญญามีผลบังคับตามกฎหมายและจะต้องปฏิบัติตามหลักเกณฑ์การกำกับดูแลธุรกรรมนี้ตามที่ธนาคารแห่งประเทศไทยประกาศกำหนดข้อ๑๒ ธนาคารพาณิชย์ที่ทำธุรกรรม CreditDefault Swaps จะต้องบันทึกบัญชีและเปิดเผยข้อมูลให้ถูกต้องตามมาตรฐานการบัญชีและวิธีปฏิบัติของสากลข้อ๑๓ การทำธุรกรรม CreditDefault Swaps ของสาขาธนาคารพาณิชย์ไทยในต่างประเทศให้อยู่ภายใต้หลักเกณฑ์การกำกับดูแลของประเทศที่สาขานั้นตั้งอยู่และธนาคารพาณิชย์ดังกล่าวจะต้องปฏิบัติตามหลักเกณฑ์ที่กำหนดไว้ในข้อ ๘ ถึง ๑๒ของประกาศฉบับนี้ด้วยข้อ๑๔[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๑ตุลาคม พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยมยุรี/พิมพ์๑๓กุมภาพันธ์ ๒๕๔๗ทรงยศ/ศุภสรณ์/ตรวจ๒๔กุมภาพันธ์ ๒๕๔๗A+B[๑] รก.๒๕๔๖/พ๑๒๒ง/๗๑/๒๔ ตุลาคม ๒๕๔๖